Direcţia Naţională Anticorupţie a demarat o procedură de licitaţie deschisă, pentru a-şi cumpăra maşini cu o valoare estimată la 317.000 lei, criteriul de atribuire al contractului fiind preţul cel mai scăzut, arată un anunţ postat în SEAP.

Potrivit sursei citate, DNA vrea să încheie un contract de achiziţii publice pentru a achiziţiona autorisme de 317.000 lei. În total, vor fi cumpărate trei autoturisme.

Ofertantul are obligaţia de a constitui garanţia pentru participare în cuantum de 1.200 lei pentru Lotul 1, 1.000 lei – Lotul 2 şi 700 lei – Lotul 3.

Cuantumul instrumentului de garantare de bună execuţie este de 10% din valoarea contractului, fără TVA valabilă pe toată perioada de valabilitate a contractului.

Ofertele vor putea fi depuse până la data de 17 iulie 2017, ora 15.00, criteriul de atribuire al contractului fiind preţul cel mai scăzut.

Contractul se înscrie într-un proiect/program finanţat din fonduri comunitare.